სუკრეს შტატი

მინი|300პქ|პლაოა-კუმანა
სუკრე () —  შტატი ვენესუელაში. მდებარეობს ქვეყნის ჩრდილო-აღმოსავლეთ რეგიონში. ჩრდილოეთით ესაზღვრება კარიბის ზღვა, სამხრეთით — ანსოატეგისა და მონაგასის შტატები, აღმოსავლეთით — პარიის ყურე, დასავლეთით კი კარიაკოს ყურე. დედაქალაქია კუმანა. სახელი ეწოდა სამხრეთ ამერიკის დამოუკიდებლობისათვის ომის გმირის — ანტონიო ხოსე დე სუკრეს პატივსაცემად. 

შტატის ფართობი 11 800 კმ²-ია, მოსახლეობა კი 2007 წლის მონაცემებით 916 600 ადამიანს შეადგენს. 

ისტორია
ქრისტეფორე კოლუმბმა კონტინენტურ ამერიკაში ფეხი პირველად პარიას რეგიონში, შტატის ამჟამინდელ ტერიტორიაზე დადგა. ის აქ 1498 წლის 4—12 აგვისტოს იმყოფებოდა. 

1799-1800 წლებში რეგიონი მოინახულა და აღწერა ალექსანდერ ჰუმბოლდტმა. 

ეკონომიკა
რეგიონის ინდუსტრიის მთავარი დარგებია მიწათმოქმედება, მეთევზეობა და ტურიზმი. ერთ-ერთი უმთავრესი ტურისტული დესტინაციაა სუკრესა და ანსოატეგის შორის მდებარე მოჩიმის ეროვნული პარკი. 

მიუნიციპალიტეტები და მუნიციპალური ცენტრები
სუკრეს შტატი ადმინისტრაციულად 15 მუნიციპალიტეტად იყოფა:

 ანდრეს-ელოი-ბლანკო (კასანაი)
 ანდრეს-მატა (სან-ხოსე-დე-აეროკუარი)
 არისმენიდი (რიო-კარიბე)
 ბენიტესი (ელ-პილარი)
 ბერმუდესი (კარუპანო)
 ბოლივარი (მარიგუიტარი)
 კახიგალკი (იაგუარაპარო)
 კრუს-სალმერონ-აკოსტა (არაია)
 ლიბერტადორი (ტუნაპუი)
 მარინიო (ირაპა)
 მეხია (სან-ანტონიო-დელ-გოლფო)
 მონტესი (კუმანაკოა)
 რიბერო (კარიაკო)
 სუკრე (კუმანა)
 ვალდესი (გუირია)

იხილეთ აგრეთვე
ვენესუელის შტატები

რესურსები ინტერნეტში
 Web Site de la Gobernación del estado Sucre. 
 Música folklorica del estado Sucre. 
 Fondo para el desarrollo de la pequeña industria del estado Sucre. 
 El Fondo para el Financiamiento de microempresas turísticas  

კატეგორია:ვენესუელის შტატები
კატეგორია:სუკრეს შტატი